30वीं कला वर्कशॉप आज
बठिंडा|शोभा सिंहमैमोरियल चित्रकार सोसायटी बठिंडा द्वारा 26 27 दिसंबर को टीचर्स होम बठिंडा में 30वीं चित्रकला तथा मूर्तिकला वर्कशॉप आयोजित की जा रही है। यह वर्कशॉप गदरी शहीद स. करतार सिंह सराभा की 100 वर्षीय शहादत दिवस को समर्पित होगी। इस वर्कशॉप में पंजाब तथा हरियाणा के लगभग 40 चित्रकार तथा मूर्तिकार अपनी कलाकृतियां तैयार करेंगे। सोसायटी के प्रधान अमरजीत सिंह पेंटर ने बताया कि इसमें ऑयल पेंटिंग, वॉटर कलर, टेराकोटा तथा चारकोल आदि में समस्त कलाकार अपनी कला के रंग बिखेरेंगे। इस वर्कशॉप का शुभारंभ स.हरविंद्र सिंह खालसा वाइस चेयरमैन पंजाब यात्रा विकास निगम करेंगे। वर्कशॉप के अंतिम दिन समारोह के मुख्य मेहमान बलवंत राय नाथ मेयर नगर निगम बठिंडा होंगे। वर्कशॉप में स्कूली विद्यार्थियों तथा कला प्रेमियों को देखने के लिए खुला आमंत्रण है।
mag_Deva hin_Deva